Ecaterina Andronescu, una dintre cele mai cunoscute figuri din PSD, se opune organizării mitingurilor împotriva statului paralel. Invitată în emisiunea „În faţa ta”, aceasta a spus că protestele nu sunt cel mai potrivit lucru înaintea sărbătorilor.

Ecaterina Andronescu, senator PSD: „Personal nu cred că este cea mai potrivită soluție în preajma sărbătorilor să facem acest lucru. Nu am avut posibilitatea să mă exprim în partid în legătură cu acest subiect, dar dacă o să fie cazul, o să am această poziție. Care este rațiunea unor proteste când PSD este la putere? De regulă, protestele se fac împotriva Puterii. Ideea acestor proteste se leagă de un semnal care trebuie dat să înceteze orice fel de abuzuri”.

- Există în România un stat paralel?

Ecaterina Andronescu, senator PSD: „Nu știu să dau răspunsul la această întrebare. Vreau să trecem peste ea. Cred că statul acesta este unul funcțional atât timp cât toate instituțiile lui funcționează în limitele prevăzute de lege”.